

**ประกาศองค์การบริหารส่วนตำบลจางเหนือ**

**เรื่อง นโยบายความปลอดภัย อาชีวอนามัยและสภาพแวดล้อมในการทำงาน**

------------------------------------

 โดยที่มาตรา 3 วรรคสอง แห่งพระราชบัญญัติความปลอดภัย อาชีวอนามัยและสภาพแวดล้อมในการทำงาน พ.ศ.2554 ได้กำหนดให้ราชการส่วนกลาง ราชการส่วนภูมิภาค ราชการส่วนท้องถิ่นและกิจการอื่นตามที่กำหนดในกฎกระทรวง จัดให้มีมาตรฐานในการบริหารและจัดการด้านความปลอดภัย อาชีวอนามัยและสภาพแวดล้อมในการทำงานในหน่วยงานของตนไม่ต่ำกว่ามาตรฐานความปลอดภัย อาชีวอนามัย และสภาพแวดล้อมในการทำงานตามพระราชบัญญัติ

 ดังนั้น องค์การบริหารส่วนตำบลจางเหนือ จึงประกาศโยบายความปลอดภัยอาชีวอนามัยและสภาพแวดล้อมในการทำงานขององค์การบริหารส่วนตำบลจางเหนือ ดังนี้

 1. ความปลอดภัย อาชีวอนามัย และสภาพแวดล้อมในการทำงาน ถือเป็นหน้าที่รับผิดชอบในการปฏิบัติงานของเจ้าหน้าที่ทุกคน

 2. องค์การบริหารส่วนตำบลจางเหนือ จะสนับสนุนการออกประกาศ กฎระเบียบ ข้อบังคับและแนวปฏิบัติด้านความปลอดภัย อาชีวอนามัย และสภาพแวดล้อมในการทำงานที่เหมาะสมและสอดคล้องกับมาตรฐานที่เกี่ยวข้อง

 3. องค์การบริหารส่วนตำบลจางเหนือ จะดำเนินการและสนับสนุนให้มีการปรับปรุงสภาพการทำงานและสภาพแวดล้อมในการทำงานที่ปลอดภัย

 4. ผู้บังคับบัญชาในทุกระดับพึงกระทำตนให้เป็นแบบอย่างที่ดีต่อบุคลากรในสังกัดและปฏิบัติตามกฎความปลอดภัย อาชีวอนามัยและสภาพแวดล้อมในการทำงานอย่างเคร่งครัด

 5. บุคลากรทุกคนต้องคำนึงถึงความปลอดภัยของตนเอง เพื่อนร่วมงานและทรัพย์สินทางราชการเป็นสำคัญตลอดระยะเวลาที่ปฏิบัติงาน

 6. บุคลากรทุกคนต้องให้ความร่วมมือในการดำเนินโครงการความปลอดภัย และอาชีวอนามัย ขององค์การบริหารส่วนตำบลจางเหนือ พร้อมทั้งร่วมเสนอความคิดเห็น ในการปรับปรุงสภาพการทำงานและวิธีการทำงานที่ปลอดภัย

 7. บุคลากรทุกคนต้องปฏิบัติตามมาตรฐานความปลอดภัย อาชีวอนามัยและสภาพแวดล้อมในการทำงานและข้อกำหนดต่าง ๆ ที่เกี่ยวข้องอย่างเคร่งครัด

 8. องค์การบริหารส่วนตำบลจางเหนือ จะจัดให้มีการฝึกอบรมด้านความปลอดภัยในการทำงานสำหรับบุคลากร ตามลักษณะของงานที่ปฏิบัติ โดยะรบในแผนงานด้านความปลอดภัย อาชีวอนามัย และสภาพแวดล้อมในการทำงาน

 9. หน่วยงานราชการที่เกี่ยวข้อง ต้องกำหนดมาตรการป้องกันและควบคุมอันตรายภายในองค์การบริหารส่วนตำบลจางเหนือ พร้อมกันนี้บุคลากรทุกคนต้องศึกษาและเรียนรู้มาตรการป้องกันต่าง ๆ ของหน่วยงานราชการอย่างถูกต้อง

 10. องค์การบริหารส่วนตำบลจางเหนือ จะจัดให้มีการตรวจความปลอดภัยภายในหน่วยงาน โดยกำหนดแบบตรวจและบุคลากรในการตรวจสอบ ซึ่งบุคลากรทุกคนพึงปฏิบัติตามและหากมีข้อบกพร่องต้องแก้ไขปรับปรุงให้ถูกต้องและปลอดภัย

-2-

 11. หากในกรณีที่ องค์การบริหารส่วนตำบลจางเหนือ มีการว่าจ้างผู้รับเหมาช่วงมาดำเนินการในขั้นตอนใดขั้นตอนหนึ่งของการดำเนินงาน องค์การบริหารส่วนตำบลจางเหนือจะต้องจัดให้มีการควบคุมดูและความปลอดภัย และกำกับให้ผู้รับเหมาช่วงยึดถือนโยบายด้านความปลอดภัย อาชีวอนามัย และความปลอดภัยในการทำงานของหน่วยงานราชการนั้น

 12. องค์การบริหารส่วนตำบลจางเหนือ จะจัดให้มีการตรวจสอบและติดตามผลการดำเนินงานความปลอดภัยในการทำงานของส่วนราชการอย่างสม่ำเสมอ

 13. องค์การบริหารส่วนตำบลจางเหนือ จะจัดให้มีระบบรายงานอุบัติเหตุและการสอบสวนวิเคราะห์อุบัติเหตุในหน่วยงาน

 14. องค์การบริหารส่วนตำบลจางเหนือ จะสนับสนุนการรณรงค์ส่งเสริมความปลอดภัยในการทำงานให้มีกิจกรรมด้านความปลอดภัยที่จะช่วยกระตุ้นจิตสำนึกของบุคลากร เช่น การประชาสัมพันธ์ การแข่งขันด้านความปลอดภัย เป็นต้น

 15. บุคลากรทุกคนต้องดูแลความสะอาดและความเป็นระเบียบเรียบร้อยภายในหน่วยงาน

 16. องค์การบริหารส่วนตำบลจางเหนือจะจัดให้มีการประเมินผลการปฏิบัติตามนโยบายที่กำหนดไว้ข้างต้น

 ประกาศ ณ วันที่ 1 เดือน ตุลาคม พ.ศ. 2563



(นายสว่าง จาคำมา)

นายกองค์การบริหารส่วนตำบลจางเหนือ